«Жалтыр №4 орта мектебі» ММ

Сыныптан тыс іс- шара

Мұғалімі: С.Оспанова

Пәні: Математика

Тақырыбы: **«Жүзден - жүйрік, мыңнан тұлпар  »** ( *Ойын-сайыс* )

Сынып: **6А**

2017-2018 оқу жылы

Жүзден - жүйрік, мыңнан тұлпар   
  
Іс-шара түрі: дәстүрлі емес ойын сайыс, топтық жарыс   
Іс-шара мақсаты:   
• Математикадан білімдерін толықтыру, математика пәніне деген қызығушылықтарын ояту   
• Оқушылардың ой-өрісін кеңейтіп, шығармашылық қбілетін, белсенділіктерін, сөздік қорын, сөйлей білу, өз тұжырымын дәлелдей білу іскерлігін дамыту   
• Оқушыларды алғырлыққа, тапқырлыққа, шапшаңдыққа, ұйымшылдыққа, жаупкешілікке тәрбиелеу   
Құрметті ұстаздар, оқушылар, көрермендер! Бүгінгі «Жүзден - жүйрік, мыңнан тұлпар» тақырыбындағы ойынымызда 6 сыныбының оқушылары білімдерін сынамақшы. Ортадағы топтармен таныстыра кетейік: «Алғырлар» мен «Тапқырлар».   
Ойынымызға төрешілік жасайтын әділқазылармен тансытыра кетейік.   
Мәңгі бақи есте қалар,   
Қызықты бір жиын болсын   
Білімдірек шәкірт озар,   
Сұрақтары қиын болсын,- дей отырып ойынымыздың ***бірінші туры* *«Қызықты басқатырғылар»* (әр топқа 9 сұрақтан қойылады, әр сұраққа дұрыс жауап үшін 5 ұпай):**   
1. 1888 санын екіге бөл. Оның әр бөлігінде 1000-саны болатын болсын   
2. екі санның көбейтіндісі де, үлкенінің кішісіне бөліндісі де 24-ке тең .Осы екі санды тап. (24,1)   
3. Қатар тұрған үш санның қосындысы да, көбейтіндісі де 6 ға тең. Ол қай сандар? (1,2,3)   
4. Үш таяқтың неше ұшы бар? (6)   
5. Екі санның қосындысы 8 ге тең, айырмасы 2 ге тең, көбейтіндісі 15 ке тең. Ол қандай сандар? (5 пен 3)   
6. 4 пен 5 тің арасына қандай таңбаны қойғанда 4 тен артық 5 тен кем сан шығады? (үтір)   
7. Қайрат Жанардан кіші, бірақ Талғаттан үлкен. Ал Ажар Жанардан үлкен болса, ең үлкені қайсы? (АЖҚТ)   
8. Жаттықтырылған ит алдыңғы аяқтарын көтеріп тұрғанда салмағы 3 кг. Төрт аяқтап тұрғанда салмағы қанша?   
9. Алманың жартысы неге ұқсас?   
10. Тақтайды 12 бөлікке бөлу үшін неше рет кесу керек?   
11. Екі ана, екі бала 3 алманы тең бөліп жеуі мүмкін бе?   
12. Жолаушы шаршаған соң түнгі сағат 10 да ұйықтауға жатты. Ұйықтар алдында сағаттың қоңырауын ертеңгі сағат 11 ге қойды. Сағат 11 де қоңырау шырылынан оянған ол неше сағат ұйықтады?   
13. Егер екі кірпіштің салмағы 8 кг болса, бір жарым кірпіштің салмағы қанша болады? (6 кг)   
14. Бір кішкене қыз атасынан, сіз нешедесіз деп сұрады. Сонда атасы: «менің жасымды алты есе кемітіп, 6-ны алса, 6-ға тең болады» депті. Сонда атасы неше жаста болған? (72)   
15. Бір қариядан қанша балаңыз бар деп сұрағанда былай деп жауап берді:   
«Ұл мен қыздарымның саны бірдей, ал әр ұлымның үш қарындасы бар». Бұл кісінің қанша баласы бар?   
16. Алмас күнде сабақтан қайтқанда жаяу қайтады. Жазда үйіне дейін 85 минут жүреді. Ал қыстыгүні дәл сол жолмен 1 сағат 25 минутта үйіне жетеді. Неліктен?   
***Екінші тур*: *«Сырлы сандар әлемі»* (әр сұраққа дұрыс жауап үшін 5 ұпай):**   
  
1. Басынан аяғына төңкере жазған түрінде оқығанда өзгермейтін қандай сандарды білесіңдер?(69,619,88)   
2. Бесбірліктің көмегімен 100 санын жаз: 111-11=100   
3. Бес бестіктің көмегімен 100 санын жаз: 5\*5\*5-5\*5=100   
4. Теңдік орындалатындай етіп амал таңбаларын қойып шық (\* / - + таңбаларын пайдаланып):   
3 3 3 3 3 3 = 333\*3+3/3=1000   
4 4 4 4 4 4 4 4=444+44+4+4+4=500

***Үшінші тур:* *Отбасының балалары***.       Адам суретін салу.

  ( геометриялық фигуралар, цифрлар, математикалық символдар, таңбаларды  пайдалану керек)

***Төртінші тур:* *«Мақал-мәтел жарысы»* Ойыншыларымыз мақал-мәтелдер жарысында сыналатын болады. Мақалдың жалғасын дұрыс тапқан топқа 5 ұпай беріледі.**1. Жеті жұрттың тілін біл (жеті түрлі білім іл)   
2. Білікті бірді жығар (білімді мыңды жығар)   
3. Екі жақсы қас болмас (екі жаман дос болмас)   
4. Досыңды үш күн сынама (үш жыл сына)   
5. Бір елі ауызға (екі елі қақпақ)   
6. Отыз тістен шыққан сөз, (отыз елге тарайды)   
7. Бір кісі қазған құдықтан, (мың кісі су ішеді)   
8. Білгенің бір тоғыз, (білмегенің тоқсан тоғыз)   
9. Екі жақсы бас қосса,   
Бірін-бірі қия алмас.   
Екі жаман бас қосса,   
Кең орынға сия алмас.   
10. Алтау ала болса   
Ауыздағы кетеді,   
Төртеу түгел болса   
Төбедегі келеді.   
  
Ойланайық азырақ, уақытыңды үнемдеп,   
Кім шығады кәнеки, жауабын мен білем деп – келесі сайыс кезегі «Сөз жұмбақ»   
***Бесінші тур:*** ***« Жұмбақ шешу»***1. “Ас-адамның арқауы”,   
ал компьютердің асы ? **(электр тогы)**   
2. Ақпаратты сақтап таратқан, Жұртты өзіне қаратқан (монитор)   
3. Тетігін бассаң алаңсыз,   
Жазады қалам, қағазсыз. **(компьютер)**   
4. Біз санбыз сызықпен бөлінген,  
Математиканы ұқпас адамға  
Құбыжық боп көрінген.  
Дұрыс, бұрыс, аралас,  
Ондық болып бөлінген**.  
(бөлшек сан)**

5. Доп емес, дөңгелек емес,   
Ұқсас бірақ достарым.   
Фигура ол ең негізі   
Дәл жауапты қостадым. (шеңбер)   
6. Жоқ өзінде бас та, қас та, мойын да,   
Ұзындығы жазулы тұр бойында. **(сызғыш)**   
7. Атадан он баламыз   
Бір-бір жастан арамыз.   
Қосылып кейде басымыз   
Азайып кейде қаламыз.   
Бөлініп кейде арамыз   
Көбейіп те аламыз. **(цифрлар)**   
8. Көк құтанша ақ айдында,   
Бір аяқпен тұрады.   
Тұмсығымен ол мұнда,   
Шыр айналып шығады. **(циркуль)** 

Мәңгі бақи есте қалар,   
Қызықты бір жиын болсын.   
Білімдірек шәкірт озар,   
Сұрақтары қиын болсын, - деп **келесі кезекті «Капитандар» сайысына береміз**.

       ***«Капитандар сайысы»***

Әр сөзге үш анықтама беріледі. Егер бірінші сөзден шешілсе - 3 ұпай, екінші сөзден – 2 ұпай, үшінші сөзден – 1 ұпай

  1.   Бұл саған ... дейді шешесі

Үзіліс арасында ыңғайсыз жағдай

Тынымсыз оның аяқталғанын тосасың

( сабақ )

 2.    Өзі қарбызға ұқсас

        Геометриялық дене

     Біз онда өмір сүреміз

                               ( шар)

3.   Үлкендер сөзімен , өмір- ол ...

      1 сынып сонымен  басталады

       11 сынып сонымен  аяқталады

                       (емтихан)

4.      Нөл болып жазылып, нөлге бөлінеді

Онымен банк несие береді ,Санның жүзден бірі.

                    ( процент)

      5.       Бір амал бар

                 Оның кестесі де бар

                Ал байлыққа байлық  қосылса

                                            (көбейту )

        6.      Бөлмеде ол төртеу

                 Бұзықтарды сонда қояды

                 Транспортирмен өлшенеді.

                                            (бұрыш)

        7.      Бір, бес, он, жиырма, елу

                 Жүз, екі жүз, мың бар,

                  Әрқайсысының құны бар.

                                    ( теңгелер)

 8.      Сабақ арасындағы

Мектептегі ең жағымды сәт

 Өзі тез аяқталады.

          (үзіліс)

9.      Үздіктер оны сирек жасайды

Содан сабақ алады

Ол үшін баға кемітіледі

                    ( Қате)

10.  Әр есепте бар

Оны тауып алуға немесе қарап алуға болады

Шешесі баласына: «Бұзақылық жасасаң .... бере біл.

                       (жауап)

Қалған топ мүшелері сөзжұмбақ шешіп өз тобына ұпай жинайды.   
Капитандар тапсырмаларды орындап біткенше әділ қазылар алқасы бүгінгі сайыс жеңімпазын анықтасын.   
Әділ қазылар жеңімпаз топты анықтайды. 1 және 2 орын алған топтарды марапаттау.   
Құрметті оқушылар және көрермен қонақтар! Бүгінгі сайсымызға қатысып тамашалағандарыңызға көп рахмет, келесі кездескенше қош сау болыңыздар.

